A Tanács 2585/2001/EK rendelete

(2001. december 19.)

a borpiac közös szervezéséről szóló 1493/1999/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára [1],

tekintettel az Európai Parlament véleményére [2],

tekintettel a Gazdasági és Szociális Bizottság véleményére [3],

mivel:

(1) Számos tagállam aktív politikát folytat a mezőgazdasági ágazatban történő generációváltás érdekében. Ez a politika beigazolódott, különösen a borágazatban, ahol nagy szükség van a fiatalabb termelők bevonására.

(2) A borágazatban ezen politika alkalmazásának elősegítése céljából a telepítési jogok tartalékrendszerének bevezetéséig fennálló időre rendelkezni kell annak lehetőségéről, hogy a fiatal gazdálkodóknak új telepítési jogokat biztosítsanak annak érdekében, hogy e gazdálkodók átmenetileg jogosultak legyenek az 1493/1999/EK rendeletben [4] bevezetett szerkezetátalakítási támogatásokra. Ezt a lehetőséget – a korábbi rendelkezésekről való átállás elősegítése céljából – az agárstruktúrák hatékonyságának javításáról szóló, 1997. május 20-i 950/97/EK tanácsi rendeletben [5] említett üzemfejlesztési tervek keretében odaítélt új telepítési jogokra vonatkozóan is el kell ismerni.

(3) A 1493/1999/EK rendeletet ezért módosítani kell, továbbá egyes hibák kijavítása céljából,

ELFOGADTA EZT A RENDELETET:

1. cikk

A 1493/1999/EK rendelet a következőképpen módosul:

1. A 11. cikk (3) bekezdése a következő albekezdéssel egészül ki:

"Ez magába foglalja a 950/97/EK rendeletben említett üzemfejlesztési tervek keretében odaítélt új telepítési jogokat, és a fiatal gazdálkodóknak a 2000/2001., a 2001/2002. és a 2002/2003. gazdasági évben megadott telepítési jogokat."

2. A 15. cikk második albekezdésében a b) pont helyébe a következő rendelkezés lép:

"b) a tervek végrehajtásából származó, a fiatal gazdálkodóknak odaítélt, valamint az üzemfejlesztési terv keretében odaítélt új telepítési jogok, és az újratelepítési jogok felhasználására vonatkozó általános rendelkezések;"

3. A 44. cikk (1) bekezdése helyébe a következő rendelkezés lép:

"(1) A 220410, 220421 és 220429 KN-kódok alá tartozó termékek közül kizárólag a likőrborokat, a pezsgőket, a szénsavval dúsított habzóborokat, a gyöngyöző borokat, a szénsavval dúsított gyöngyöző borokat, az m.t. minőségi borokat, az asztali borokat, a túlérett szőlőből készült borokat, és – adott esetben a 45. cikktől eltérve – a törvényesen importált borokat lehet a Közösségen belül közvetlen emberi fogyasztásra kínálni, vagy forgalomba hozni."

4. A VII. melléklet a következőképpen módosul:

a) Az A. rész (2) bekezdése b) pontjának harmadik francia bekezdése helyébe a következő rendelkezés lép:

"– később meghatározandó feltételek mellett a következő kifejezések egyike: "Landwein", "vin de pays", "indicazione geografica tipica", "ονομαδία κατά παράδοση", "οίνος τοπικός", "vino de la tierra", "vinho regional", "regional wine" vagy "landwijn"; amennyiben ilyen kifejezést használnak, az "asztali bor" kifejezés feltüntetése nem szükséges;"

b) A C. rész (2) bekezdése helyébe a következő rendelkezés lép:

"A jogharmonizációra vonatkozó rendelkezések sérelme nélkül az (1) bekezdés a) alpontja és a 3. pont c) alpontja nem befolyásolhatja a tagállamok lehetőségét a következők engedélyezésére:

- a "bor" és "gyöngyöző bor" használata egy gyümölcs nevével együtt egy összetett szó formájában a szőlőtől eltérő gyümölcs erjedésével nyert termék megjelölésére,

- a "bor" szót tartalmazó egyéb összetett nevek használata."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. december 19-én.

a Tanács részéről

az elnök

A. Neyts-Uyttebroeck

[1] HL C 270. (E), 2001.9.25., 101. o.

[2] 2001. december 11-i vélemény (a Hivatalos Lapban még nem tették közzé).

[3] HL C 311., 2001.11.7., 64. o.

[4] HL L 179., 1999.7.14., 1. o. A 2826/2000/EK rendelettel módosított (HL L 328., 2000.12.23., 2. o.) rendelet.

[5] HL L 142., 1997.6.2., 1. o.

--------------------------------------------------